સેવાકીય પ્રવૃત્તિઓ માટે આવી સંસ્થાઓ જુદાં જુદાં સ્થળોએથી, વિવિધ સેક્ટરમાંથી અને નાનીમોટી કંપનીઓ પાસેથી અનુદાન મેળવતી હોય છે. એનજીઓ એક્ટ મુજબ કેટલીક મોટી સંસ્થાઓ વિદેશી ભંડોળ પણ મેળવી શકે છે. જોકે છેલ્લા થોડાક સમયથી વિદેશી ભંડોળ મેળવતી કેટલીક એનજીઓના હેતુઓ પર પ્રશ્નાર્થ સર્જાયા છે. આવી એનજીઓનાં કાર્યો અંગે સરકારને ગંધ આવતા વિદેશી ભંડોળ મેળવતી એનજીઓ પર સરકારે કડક વલણ અખત્યાર કર્યું છે અને એફસીઆરએ (ફોરેન કન્ટ્રીબ્યુશન રેગ્યુલેશન એક્ટ)ના કાયદામાં પણ કેટલાંક સુધારા નિશ્ચિત કર્યા છે.